【難字注音】

　　認識中國傳統倫理道德教育

尊敬的同學們：大家好！這些年來，我們將愛送到全世界，肯定人性本善，人人皆有佛性。期望人人能學會自愛、愛人、愛家、愛國、愛世界、愛眾生。愛，從心、從受。以真心感受為義。真誠心的感受就是愛。真誠包太虛仁愛周沙界，落實在世間，即是弟子規；落實在佛法，即是十善業道。

故慈悲徧法界，善意滿娑婆。亦即是十善業道徧法界，弟子規教滿娑婆。

愛就是十善業道的圓滿落實，也是世界文明的遺產。

愛就是弟子規的圓滿落實，也是人類智慧經驗的承傳。

愛就是真心、真性、真如、法性。

愛就是本性、本善、純淨、純善。

愛就是真理、真諦、生命、永恆。

愛就是神聖、上帝、真主、聖靈。

愛孕育出宇宙萬物，天地萬物，無一不是從愛心而生而長。

愛是萬德萬能萬福的根源。

一切佛聖所證所得，即是自愛，二種落實

一切佛聖所教所化，即是愛他，二種落實

一切聖賢的教化，就是真誠愛心弟子規十善業道生活規範的教育。

三災是果，三毒是因。

水災是果，貪慾是因。火災是果，瞋恚是因。

風災是果，愚痴是因。地震是果，傲慢是因。

勤修戒定慧　息滅貪瞋痴

心平氣和　災難自息

真誠愛心，無毫分不善夾雜，人人上善、家家和樂，自然不起三災諸難。

三學(戒定慧)增上，仁愛禮讓，天下和順，國豐民安，兵戈無用，自然百福駢臻，千祥雲集！這是聖賢仁愛教育的圓滿效果。吾人真性的自然顯發。

願我同倫特重十善業道及弟子規的認知與學習，務必百分之百的圓滿落實。此乃化解一切災難，化解一切衝突、對立、矛盾之根本修行大法！

　　祝你

諸惡莫作　歲歲平安　眾善奉行　年年如意

二千零五年元旦　釋淨空　敬獻

十善業與弟

子規的落實

目錄

雍正皇帝上諭 一

雍正皇帝上諭節要 一九

十善業道經 二五

十善業道經節要 五五

十善業道經節要　附說十惡果報 六三

弟子規 八五

弟子規精華 一０三

太上感應篇 一一五

太上感應篇直講 一三三

後語 一六四

雍正皇帝上諭

　　朕惟三教之覺民於海內也。理同出於一原。道並行而不悖。人惟不能豁然貫通。於是人各異心。心各異見。慕道者謂佛不如道之尊。向佛者謂道不如佛之大。而儒者又兼闢二氏。以為異端。懷挾私心。紛爭角勝。而不相下。

　　朕以持三教之論。亦惟得其平而已矣。能得其平。則外略形跡之異。內證性理之同。而知三教。初無異旨。無非欲人同歸於善。夫佛氏之五戒十善。導人於善也。吾儒之五常百行。誘掖獎勸。有一不引人為善者哉。

　　昔宋文帝問侍中何尚之曰。六經本是濟俗。若性靈真要。則以佛經為指南。如率土之民。皆淳此化。則吾坐致太平矣。何尚之對曰。百家之鄉。十人持五戒。則十人淳謹。千室之邑。百人持十善。則百人和睦。持此風教。以周寰區。則編戶億千。仁人百萬。而能行一善則去一惡。去一惡則息一刑。一刑息於家。萬刑息於國。洵乎可以垂拱坐致太平矣。斯言也。蓋以勸善者。治天下之要道也。

　　而佛教之化貪吝。誘賢良。其旨亦本於此。苟信而從之。洵可以型方訓俗。而為致君澤民之大助。其任意詆毀。妄捏為楊墨之道之論者。皆未見顏色。失平之瞽說也。

　　朕居藩邸。留心內典。於性宗之學。實深領悟。御極以後。宵旰靡遑。且恐啟天下以崇尚釋教之疑。是以未嘗形之談論。欲俟庶政漸理。始舉三教合一之旨。提撕警覺。以明互相詆毀者之非。今邇十年矣。聽政餘暇。偶將朕之所見。並昔人論說數條。舉以示天下之學道者。

　　一。古人有曰。周孔六經之訓。忠孝履其端。李老二篇之言。道德創其首。瞿曇三藏之文。慈悲為其本。事跡雖異。理數不殊。皆可崇可慕者。

　　二。又有曰。儒以正設教。道以尊設教。佛以大設教。觀其好生惡殺。則同一仁也。視人猶己。則同一公也。懲忿塞欲。禁過防非。則同一操修也。

　　三。又有曰。以佛治心。以道治身。以儒治世。

　　四。又有曰。佛之言性。與諸書同。聖人同。其性則廣為道德。人能同誠其心。同齋戒其身。同推德於人。則可以福吾親。可以資吾君之安天下。

　　五。又有曰。佛之道與王道合。王道者。皇極也。皇極者。中道之謂也。佛之道亦曰中道。不偏不邪。其旨相同。

　　六。又有曰。佛教之設。使人棄華而就實。背偏而歸善。由力行而造於安行。由自利而至於利彼。其為生民之所依歸者。無以加矣。

　　七。又有曰。人謂釋氏惟務上達而無下學。不思釋氏之六波羅蜜。由禪定而到彼岸。豈非下學上達之旨乎。

　　八。又有曰。天下無二道。聖人無兩心。蓋道者。先天地而生。亙古今而常存。聖人得道之真以治身。以其緒餘土苴治天下國家。豈不大哉。

　　故聖人。或生於中國。或生於西方。或生於東夷。西夷。生雖殊方。而其得道之真。若合符契。未始殊也。以上八條。皆於聖賢之理。同流共貫。未見其為謬異也。

　　三教雖各具治心。治身。治世之道。然各有所專。其各有所長。各有不及處。亦顯而易見。實缺一不可者。

　　夫習釋道之學。雖有偏有正。而習儒者之學。亦有真有偽。即如釋中以狂空欺世。道中以邪術愚人。是固釋道之罪人也。亦如儒中博覽詩書。高談仁義。而躬蹈亂臣賊子之行者。謂非名教之罪人乎。

　　若掩人之長。而斥其短。隱己之短。而誇其長。互相肆口詆排者。皆私詐小人形態。非仁人君子。懷德抱道之所為。亦徒見其不自量耳。

　　數年來。有請嚴禁私自剃度者。有請將寺觀改為書院者。有縣令無故毀廟逐僧者。甚至有請僧尼悉行配合夫婦。可廣增人丁者。悖理妄言。惑亂國是。不思鰥寡孤獨。為國家所矜恤。彼既立愿出家。其意亦為國家。蒼生。修福田耳。乃無故強令配合以拂其性。豈仁君治天下者之所忍為乎。因皆下愚小輩。朕亦未窮治其妄誕之罪。至於品類不齊。其中違理犯科者。朝廷原有懲創之條。而其清修苦行。精戒明宗者。則為之護持。其邪說外道。則嚴加懲治。如道忞。行峰之紀載謬妄。法藏。弘忍之魔說猖狂。朕悉降旨指摘。決不令混冒正法。以致真偽罔辨也。朕於三教同原之理。探溯淵源。公其心而平其論。令天下臣庶佛仙弟子。有各挾私心。各執己見。意存偏向。理失平衡者。夢覺醉醒焉。故委曲宣示。以開愚昧。凡有地方責任之文武大臣官員。當誠是朕旨。加意護持出家修行人。以大公同善之治。特諭。

雍正皇帝上諭節要

　　上諭。朕惟三教之覺民於海內也。理同出於一原。道並行而不悖。人惟不能豁然貫通。於是人各異心。心各異見。慕道者謂佛不如道之尊。向佛者謂道不如佛之大。而儒者又兼闢二氏以為異端。懷挾私心。紛爭角勝而不相下。朕以持三教之論。亦惟得其平而已矣。能得其平。則外略形跡之異。內證性理之同。而知三教初無異旨。無非欲人同歸於善。夫佛氏之五戒十善。導人於善也。吾儒之五常百行。誘掖獎勸。有一不引人為善者哉。昔宋文帝。問侍中何尚之曰。六經本是濟俗。若性靈真要。則以佛經為指南。如率土之民。皆淳此化。則吾坐致太平矣。何尚之對曰。百家之鄉。十人持五戒。則十人淳謹。千室之邑。百人持十善。則百人和睦。持此風教。以周寰區。則編戶億千。仁人百萬。而能行一善。則去一惡。去一惡。則息一刑。一刑息於家。萬刑息於國。洵乎可以垂拱坐致太平矣。斯言也。蓋以勸善者。治天下之要道也。而佛教之化貪吝。誘賢良。其旨亦本於此。苟信而從之。洵可以型方訓俗。而為致君澤民之大助。其任意詆毀。妄捏為楊墨之道之論者。皆未見顏色。失平之瞽說也。特諭。

雍正十一年二月十五日

十善業道經

唐于闐三藏法師實叉難陀譯

　　如是我聞。一時。佛在娑竭羅龍宮。與八千大比丘眾。三萬二千菩薩摩訶薩俱。爾時世尊。告龍王言。一切眾生。心想異故。造業亦異。由是故有諸趣輪轉。龍王。汝見此會。及大海中。形色種類。各別不耶。如是一切。靡不由心造善不善。身業語業意業所致。而心無色。不可見取。但是虛妄。諸法集起。畢竟無主。無我我所。雖各隨業。所現不同。而實於中。無有作者。故一切法。皆不思議。自性如幻。智者知已。應修善業。以是所生蘊處界等。皆悉端正。見者無厭。

　　龍王。汝觀佛身。從百千億福德所生。諸相莊嚴。光明顯曜。蔽諸大眾。設無量億自在梵王。悉不復現。其有瞻仰如來身者。莫不目眩。汝又觀此諸大菩薩。妙色嚴淨。一切皆由修集善業福德而生。又諸天龍八部眾等大威勢者。亦因善業福德所生。今大海中所有眾生。形色麤鄙。或大或小。皆由自心種種想念。作身語意諸不善業。是故隨業。各自受報。汝今當應如是修學。亦令眾生了達因果。修習善業。汝當於此正見不動。勿復墮在斷常見中。於諸福田。歡喜敬養。是故汝等。亦得人天尊敬供養。

　　龍王當知。菩薩有一法。能斷一切諸惡道苦。何等為一。謂於晝夜常念。思惟。觀察善法。令諸善法念念增長。不容毫分不善間雜。是即能令諸惡永斷。善法圓滿。常得親近諸佛菩薩及餘聖眾。言善法者。謂人天身。聲聞菩提。獨覺菩提。無上菩提。皆依此法以為根本而得成就。故名善法。此法即是十善業道。何等為十。謂能永離殺生。偷盜。邪行。妄語。兩舌。惡口。綺語。貪欲。瞋恚。邪見。

　　龍王。若離殺生。即得成就十離惱法。何等為十。一於諸眾生普施無畏。二常於眾生起大慈心。三永斷一切瞋恚習氣。四身常無病。五壽命長遠。六恒為非人之所守護。七常無惡夢。寢覺快樂。八滅除怨結。眾怨自解。九無惡道怖。十命終生天。是為十。若能迴向阿耨多羅三藐三菩提者。後成佛時。得佛隨心自在壽命。

　　復次龍王。若離偷盜。即得十種可保信法。何等為十。一者資財盈積。王賊水火及非愛子不能散滅。二多人愛念。三人不欺負。四十方讚美。五不憂損害。六善名流布。七處眾無畏。八財命色力安樂。辯才具足無缺。九常懷施意。十命終生天。是為十。若能迴向阿耨多羅三藐三菩提者。後成佛時。得證清淨大菩提智。

　　復次龍王。若離邪行。即得四種智所讚法。何等為四。一諸根調順。二永離諠掉。三世所稱歎。四妻莫能侵。是為四。若能迴向阿耨多羅三藐三菩提者。後成佛時。得佛丈夫隱密藏相。

　　復次龍王。若離妄語。即得八種天所讚法。何等為八。一口常清淨。優鉢華香。二為諸世間之所信伏。三發言成證。人天敬愛。四常以愛語安慰眾生。五得勝意樂。三業清淨。六言無誤失。心常歡喜。七發言尊重。人天奉行。八智慧殊勝。無能制伏。是為八。若能迴向阿耨多羅三藐三菩提者。後成佛時。即得如來真實語。

　　復次龍王。若離兩舌。即得五種不可壞法。何等為五。一得不壞身無能害故。二得不壞眷屬無能破故。三得不壞信順本業故。四得不壞法行所修堅固故。五得不壞善知識不誑惑故。是為五。若能迴向阿耨多羅三藐三菩提者。後成佛時。得正眷屬。諸魔外道不能沮壞。

　　復次龍王。若離惡口。即得成就八種淨業。何等為八。一言不乖度。二言皆利益。三言必契理。四言詞美妙。五言可承領。六言則信用。七言無可譏。八言盡愛樂。是為八。若能迴向阿耨多羅三藐三菩提者。後成佛時。具足如來梵音聲相。

　　復次龍王。若離綺語。即得成就三種決定。何等為三。一定為智人所愛。二定能以智如實答問。三定於人天威德最勝無有虛妄。是為三。若能迴向阿耨多羅三藐三菩提者。後成佛時。即得如來諸所授記。皆不唐捐。

　　復次龍王。若離貪欲。即得成就五種自在。何等為五。一三業自在。諸根具足故。二財物自在。一切怨賊不能奪故。三福德自在。隨心所欲物皆備故。四王位自在。珍奇妙物皆奉獻故。五所獲之物過本所求。百倍殊勝。由於昔時不慳嫉故。是為五。若能迴向阿耨多羅三藐三菩提者。後成佛時。三界特尊皆共敬養。

　　復次龍王。若離瞋恚。即得八種喜悅心法。何等為八。一無損惱心。二無瞋恚心。三無諍訟心。四柔和質直心。五得聖者慈心。六常作利益安眾生心。七身相端嚴。眾共尊敬。八以和忍故速生梵世。是為八。若能迴向阿耨多羅三藐三菩提者。後成佛時。得無礙心。觀者無厭。

　　復次龍王。若離邪見。即得成就十功德法。何等為十。一得真善意樂真善等侶。二深信因果。寧殞身命終不作惡。三唯歸依佛。非餘天等。四直心正見。永離一切吉凶疑網。五常生人天不更惡道。六無量福慧轉轉增勝。七永離邪道。行於聖道。八不起身見。捨諸惡業。九住無礙見。十不墮諸難。是為十。若能迴向阿耨多羅三藐三菩提者。後成佛時。速證一切佛法。成就自在神通。

　　爾時世尊復告龍王言。若有菩薩依此善業。於修道時能離殺害而行施故。常富財寶無能侵奪。長壽無夭。不為一切怨賊損害。

　　離不與取而行施故。常富財寶無能侵奪。最勝無比。悉能備集諸佛法藏。

　　離非梵行而行施故。常富財寶無能侵奪。其家直順。母及妻子。無有能以欲心視者。

　　離虛誑語而行施故。常富財寶無能侵奪。離眾毀謗。攝持正法。如其誓願。所作必果。

　　離離間語而行施故。常富財寶無能侵奪。眷屬和睦。同一志樂。恒無乖諍。

　　離麤惡語而行施故。常富財寶無能侵奪。一切眾會歡喜歸依。言皆信受無違拒者。

　　離無義語而行施故。常富財寶無能侵奪。言不虛設。人皆敬受。能善方便斷諸疑惑。

　　離貪求心而行施故。常富財寶無能侵奪。一切所有悉以慧捨。信解堅固具大威力。

　　離忿怒心而行施故。常富財寶無能侵奪。速自成就無礙心智。諸根嚴好。見皆敬愛。

　　離邪倒心而行施故。常富財寶無能侵奪。恒生正見敬信之家。見佛聞法供養眾僧。常不忘失大菩提心。是為大士修菩薩道時行十善業。以施莊嚴所獲大利如是。

　　龍王舉要言之。行十善道。以戒莊嚴故。能生一切佛法義利。滿足大願。

　　忍辱莊嚴故。得佛圓音。具眾相好。

　　精進莊嚴故。能破魔怨。入佛法藏。

　　定莊嚴故。能生念慧。慚愧輕安。

　　慧莊嚴故。能斷一切分別妄見。

　　慈莊嚴故。於諸眾生不起惱害。

　　悲莊嚴故。愍諸眾生常不厭捨。

　　喜莊嚴故。見修善者。心無嫌嫉。

　　捨莊嚴故。於順違境無愛恚心。

　　四攝莊嚴故。常勤攝化一切眾生。

　　念處莊嚴故。善能修習四念處觀。

　　正勤莊嚴故。悉能斷除一切不善法。成一切善法。

　　神足莊嚴故。恒令身心輕安快樂。

　　五根莊嚴故。深信堅固。精勤匪懈。常無迷忘。寂然調順。斷諸煩惱。

　　力莊嚴故。眾怨盡滅。無能壞者。

　　覺支莊嚴故。常善覺悟一切諸法。

　　正道莊嚴故。得正智慧。常現在前。

　　正莊嚴故。悉能滌除一切結使。

　　觀莊嚴故。能如實知諸法自性。

　　方便莊嚴故。速得成滿為無為樂。

　　龍王。當知此十善業。乃至能令十力無畏。十八不共。一切佛法。皆得圓滿。是故汝等。應勤修學。龍王。譬如一切城邑聚落。皆依大地而得安住。一切藥草卉木叢林。亦皆依地而得生長。此十善道亦復如是。一切人天。依之而立。一切聲聞。獨覺菩提。諸菩薩行。一切佛法咸共依此十善大地而得成就。佛說此經已。娑竭羅龍王。及諸大眾。一切世間。天人阿修羅等。皆大歡喜。信受奉行。

十善業道經

十善業道經節要

釋淨空　節錄

　　如是我聞。一時。佛在娑竭羅龍宮。與八千大比丘眾。三萬二千菩薩摩訶薩俱。爾時世尊。告龍王言。一切眾生。心想異故。造業亦異。由是故有諸趣輪轉。龍王。汝見此會。及大海中。形色種類。各別不耶。如是一切。靡不由心造善不善。身業語業意業所致。而心無色。不可見取。但是虛妄。諸法集起。畢竟無主。無我我所。雖各隨業。所現不同。而實於中。無有作者。故一切法。皆不思議。自性如幻。智者知已。應修善業。以是所生蘊處界等。皆悉端正。見者無厭。

　　龍王。汝觀佛身。從百千億福德所生。諸相莊嚴。光明顯曜。蔽諸大眾。

　　汝又觀此諸大菩薩。妙色嚴淨。一切皆由修集善業福德而生。又諸天龍八部眾等大威勢者。亦因善業福德所生。

　　汝今當應如是修學。亦令眾生了達因果。修習善業。於諸福田歡喜敬養。是故汝等亦得人天尊敬供養。

　　龍王當知。菩薩有一法。能斷一切諸惡道苦。何等為一。謂於晝夜常念。思惟。觀察善法。令諸善法念念增長。不容毫分不善間雜。是即能令諸惡永斷。善法圓滿。常得親近諸佛菩薩及餘聖眾。言善法者。謂人天身。聲聞菩提。獨覺菩提。無上菩提。皆依此法以為根本。而得成就。故名善法。此法即是十善業道。何等為十。謂能永離殺生。偷盜。邪行。妄語。兩舌。惡口。綺語。貪欲。瞋恚。邪見。

　　此十善業。乃至能令六度。四無量心。四攝。三十七道品。止觀。方便。十力無畏。十八不共。一切佛法皆得圓滿。一切人天依之而立。是故汝等應勤修學。

　　佛說此經已。娑竭羅龍王。及諸大眾。一切世間。天人阿修羅等。皆大歡喜。信受奉行。

十善業道經節要　附說十惡果報

沙門蕅益　編訂

【戒殺生。得成十種離惱法。】

一、於諸眾生普施無畏。二、常於眾生，起大慈心。三、永斷一切瞋恚習氣。四、身常無病。五、壽命長遠。六、恒為非人之所守護。七、常無惡夢，寢覺快樂。八、滅除怨結，眾怨自解。九、無惡道怖。十、命終生天。

【犯殺生。得成十種惱法。】

一、於諸眾生普施有畏。二、常於眾生，起大害心。三、難斷一切瞋恚習氣。四、身常有病。五、壽命短促。六、恒為非人之所惱害。七、常有惡夢，寢覺不樂。八、難除怨結，眾怨不解。九、有惡道怖。十、命終惡趣。

【戒偷盜。得成十種可保信法。】

一、資財盈積，王賊水火及非愛子，不能散滅。二、多人愛念。三、人不欺負。四、十方讚美。五、不憂損害。六、善名流布。七、處眾無畏。八、財命色力安樂，辯才具足無缺。九、常懷施意。十、命終生天。

【犯偷盜。得成十種不可保信法。】

一、資財縱盈積，王賊水火，及非愛子，皆能散滅。二、多人不愛念。三、人能欺負。四、十方毀謗。五、常憂損害。六、惡名流布。七、處眾有畏。八、財命色力不安樂，辯才不足有缺。九、不懷施意。十、命終惡趣。

【戒邪婬。得四種智人所讚法。】

一、諸根調順。二、永離喧掉。三、世所稱歎。四、妻莫能侵。

【犯邪婬。得四種智人不讚法。】

一、諸根不調順。二、不離喧掉。三、世所厭惡。四、妻常能侵。

【戒妄語。得八種人天所讚法。】

一、口常清淨，舌根優鉢花香。二、為諸世間之所信服。三、發言誠證，人天敬重。四、常以愛語，安慰眾生。五、得勝意樂，三業清淨。六、言無誤失，心常歡喜。七、發言尊重，人天奉行。八、智慧乃殊勝，無能制伏。

【犯妄語。得八種人天不讚法。】

一、口常不淨，舌根臭穢薰蒸。二、為諸世間之所不服。三、發言不誠證，人天不敬重。四、常以惡語，惱害眾生。五、得劣意業，三業不淨。六、言常誤失，心常憂愁。七、發言輕浮，人天不奉行。八、智慧乃下劣，人能制伏。

【戒兩舌。得五種不可壞法。】

一、得不壞身，無能害故。二、得不壞眷屬，無能破故。三、得不壞信，順本業故。四、得不壞法行，所修堅固故。五、得不壞善知識，不誑惑故。

【犯兩舌。得五種可壞法。】

一、得能壞身，有能害故。二、得能壞眷屬，有能破故。三、得能壞信，違本業故。四、得能壞法行，所修不堅固故。五、得能壞善知識，常誑惑故。

【戒惡口。得成就八種淨業。】

一、言不乖度。二、言皆利益。三、言必契理。四、言詞美妙。五、言可承領。六、言則信用。七、言無可譏。八、言盡愛樂。

【犯惡口。不成就八種淨業。】

一、言常乖度。二、言不利益。三、言不契理。四、言詞粗獷。五、言難承領。六、言不信用。七、言多可譏。八、言盡不樂。

【戒綺語。得成就三種決定。】

一、定為智人所愛。二、定能以智如實答問。三、定於人天威德最勝，無有虛妄。

【犯綺語。不成就三種決定。】

一、定為智人所訶。二、定難以智，如實答問。三、定於人天威德難最勝，定有虛妄。

　附四分律酒戒一條

【戒酒。得成就十種無過失法。】

一、顏色不惡。二、不少力。三、眼視明。四、現無瞋恚相。五、不壞田業資生法。六、不致疾病。七、不益鬬訟。八、無名稱惡名流布。九、智慧不減少。十、身壞命終，不墮三惡道。

【犯酒。得成就十種過失法。】

一、顏色惡。二、少力。三、眼視不明。四、現瞋恚相。五、能壞田業資生法。六、增致疾病。七、能益鬬訟。八、名稱惡名流布。九、智慧減少。十、身壞命終，墮三惡道。

【戒貪欲。得成就五種自在。】

一、三業自在，諸根具足。二、財物自在，一切怨賊不奪。三、福德自在，隨欲物備。四、王位自在，珍奇皆奉。五、所獲勝物，過本所求。

【犯貪欲。不成就五種自在。】

一、三業不淨，諸根不足。二、財物不自在，一切怨賊能奪。三、福德不自在，隨欲難物備。四、王位不自在，珍奇難皆奉。五、所獲劣物，非本所求。

【戒瞋恚。得八種喜悅心法。】

一、無損惱心。二、無瞋恚心。三、無諍訟心。四、柔和質直心。五、得聖慈心。六、常作利益安眾生心。七、身相端嚴，眾共尊敬。八、以和忍故，速生梵世。

【犯瞋恚。不得八種喜悅心法。】

一、有損惱心。二、有瞋恚心。三、有諍訟心。四、粗獷諂曲心。五、得凡害心。六、不作利益安眾生心。七、身相不端嚴，眾共不敬。八、以粗獷故，速生惡趣。

【戒邪癡見。得成就十功德法。】

一、得真善意樂，真善等侶。二、深信因果，寧損身命，終不作惡。三、惟歸依佛，非餘天等。四、直心正見，永離一切吉凶疑網。五、常生人天，不更惡道。六、無量福慧，轉轉增勝。七、永離邪道，行於聖道。八、不起身見，捨諸惡業。九、住無礙見。十、不墮諸難。

【犯邪癡見。不成就十功德法。】

一、失真善意樂，真善等侶。二、不信因果，寧損身命終作惡。三、惟歸依外道餘天等。四、曲心邪見，難離一切吉凶疑網。五、常生惡趣，不更善道。六、無量邪慧，轉轉增勝。七、永離正道，行於非道。八、常起身見，捨諸善業。九、住有礙見。十、常墮諸難。

弟子規

【總　敘】

①弟子規　聖人訓　首孝弟　次謹信

　汎愛眾　而親仁　有餘力　則學文

【入則孝】

②父母呼　應勿緩　父母命　行勿懶

　父母教　須敬聽　父母責　須順承

③冬則溫　夏則凊　晨則省　昏則定

　出必告　反必面　居有常　業無變

④事雖小　勿擅為　苟擅為　子道虧

　物雖小　勿私藏　苟私藏　親心傷

⑤親所好　力為具　親所惡　謹為去

　身有傷　貽親憂　德有傷　貽親羞

　親愛我　孝何難　親憎我　孝方賢

⑥親有過　諫使更　怡吾色　柔吾聲

　諫不入　悅復諫　號泣隨　撻無怨

⑦親有疾　藥先嘗　晝夜侍　不離床

　喪三年　常悲咽　居處變　酒肉絕

　喪盡禮　祭盡誠　事死者　如事生

【出則弟】

⑧兄道友　弟道恭　兄弟睦　孝在中

　財物輕　怨何生　言語忍　忿自泯

⑨或飲食　或坐走　長者先　幼者後

　長呼人　即代叫　人不在　己即到

⑩稱尊長　勿呼名　對尊長　勿見能

　路遇長　疾趨揖　長無言　退恭立

　騎下馬　乘下車　過猶待　百步餘

長者立　幼勿坐　長者坐　命乃坐

　尊長前　聲要低　低不聞　卻非宜

　進必趨　退必遲　問起對　視勿移

事諸父　如事父　事諸兄　如事兄

【謹】

朝起早　夜眠遲　老易至　惜此時

　晨必盥　兼漱口　便溺回　輒淨手

冠必正　紐必結　襪與履　俱緊切

　置冠服　有定位　勿亂頓　致污穢

衣貴潔　不貴華　上循分　下稱家

　對飲食　勿揀擇　食適可　勿過則

　年方少　勿飲酒　飲酒醉　最為醜

步從容　立端正　揖深圓　拜恭敬

　勿踐閾　勿跛倚　勿箕踞　勿搖髀

緩揭簾　勿有聲　寬轉彎　勿觸棱

　執虛器　如執盈　入虛室　如有人

　事勿忙　忙多錯　勿畏難　勿輕略

　鬥鬧場　絕勿近　邪僻事　絕勿問

將入門　問孰存　將上堂　聲必揚

　人問誰　對以名　吾與我　不分明

　用人物　須明求　倘不問　即為偷

　借人物　及時還　後有急　借不難

【信】

凡出言　信為先　詐與妄　奚可焉

　話說多　不如少　惟其是　勿佞巧

　奸巧語　穢污詞　市井氣　切戒之

見未真　勿輕言　知未的　勿輕傳

　事非宜　勿輕諾　苟輕諾　進退錯

　凡道字　重且舒　勿急疾　勿模糊

　彼說長　此說短　不關己　莫閒管

見人善　即思齊　縱去遠　以漸躋

　見人惡　即內省　有則改　無加警

唯德學　唯才藝　不如人　當自礪

　若衣服　若飲食　不如人　勿生慼

聞過怒　聞譽樂　損友來　益友卻

　聞譽恐　聞過欣　直諒士　漸相親

無心非　名為錯　有心非　名為惡

　過能改　歸於無　倘揜飾　增一辜

【汎愛眾】

凡是人　皆須愛　天同覆　地同載

行高者　名自高　人所重　非貌高

　才大者　望自大　人所服　非言大

己有能　勿自私　人所能　勿輕訾

　勿諂富　勿驕貧　勿厭故　勿喜新

　人不閒　勿事攪　人不安　勿話擾

人有短　切莫揭　人有私　切莫說

　道人善　即是善　人知之　愈思勉

　揚人惡　即是惡　疾之甚　禍且作

　善相勸　德皆建　過不規　道兩虧

凡取與　貴分曉　與宜多　取宜少

　將加人　先問己　己不欲　即速已

　恩欲報　怨欲忘　報怨短　報恩長

待婢僕　身貴端　雖貴端　慈而寬

　勢服人　心不然　理服人　方無言

【親仁】

同是人　類不齊　流俗眾　仁者希

　果仁者　人多畏　言不諱　色不媚

　能親仁　無限好　德日進　過日少

　不親仁　無限害　小人進　百事壞

【餘力學文】

不力行　但學文　長浮華　成何人

　但力行　不學文　任己見　昧理真

讀書法　有三到　心眼口　信皆要

　方讀此　勿慕彼　此未終　彼勿起

　寬為限　緊用功　工夫到　滯塞通

　心有疑　隨札記　就人問　求確義

房室清　牆壁淨　几案潔　筆硯正

　墨磨偏　心不端　字不敬　心先病

　列典籍　有定處　讀看畢　還原處

　雖有急　卷束齊　有缺壞　就補之

　非聖書　屏勿視　蔽聰明　壞心志

　勿自暴　勿自棄　聖與賢　可馴致

弟子規精華

①父母命。須奉行。

②父母教。須敬聽。

③父母責。須順承。

④親所好。力為具。

⑤親所惡。謹為去。

⑥身有傷。貽親憂。

⑦德有傷。貽親羞。

⑧親愛我。孝何難。

⑨親憎我。孝方賢。

⑩親有過。諫使更。怡吾色。柔吾聲。

　諫不入。悅復諫。號泣隨。撻無怨。

喪盡禮。祭盡誠。事死者。如事生。

兄道友。弟道恭。兄弟睦。孝在中。

財物輕。怨何生。

言語忍。忿自泯。

稱尊長。勿呼名。

對尊長。勿見能。

尊長前。聲要低。

進必趨。退必遲。

事諸父。如事父。事諸兄。如事兄。

朝起早。夜眠遲。老易至。惜此時。

衣貴潔。不貴華。

上循分。下稱家。

步從容。立端正。

揖深圓。拜恭敬。

緩揭簾。勿有聲。

寬轉彎。勿觸棱。

執虛器。如執盈。

入虛室。如有人。

事勿忙。忙多錯。

勿畏難。勿輕略。

鬥鬧場。絕勿近。

邪僻事。絕勿問。

凡出言。信為先。詐與妄。奚可焉。

話說多。不如少。惟其是。勿佞巧。

奸巧語。穢污詞。市井氣。切戒之。

見未真。勿輕言。知未的。勿輕傳。

見人善。即思齊。縱去遠。以漸躋。

見人惡。即內省。有則改。無加警。

唯德學。唯才藝。不如人。當自礪。

聞過怒。聞譽樂。損友來。益友卻。

聞譽恐。聞過欣。直諒士。漸相親。

無心非。名為錯。有心非。名為惡。

過能改。歸於無。倘揜飾。增一辜。

凡是人。皆須愛。天同覆。地同載。

己有能。勿自私。人所能。勿輕訾。

勿諂富。

勿驕貧。

勿厭故。

勿喜新。

人有短。切莫揭。

人有私。切莫說。

道人善。即是善。人知之。愈思勉。

揚人惡。即是惡。疾之甚。禍且作。

善相勸。德皆建。

過不規。道兩虧。

凡取與。貴分曉。與宜多。取宜少。

將加人。先問己。己不欲。即速已。

恩欲報。怨欲忘。報怨短。報恩長。

待婢僕。身貴端。雖貴端。慈而寬。

勢服人。心不然。理服人。方無言。

同是人。類不齊。流俗眾。仁者希。

果仁者。人多畏。言不諱。色不媚。

能親仁。無限好。德日進。過日少。

不親仁。無限害。小人進。百事壞。

讀書法。有三到。心眼口。信皆要。

方讀此。勿慕彼。此未終。彼勿起。

寬為限。緊用功。工夫到。滯塞通。

心有疑。隨札記。就人問。求確義。

非聖書。屏勿視。蔽聰明。壞心志。

勿自暴。勿自棄。聖與賢。可馴致。

太上感應篇

　　太上曰：禍福無門，惟人自召。善惡之報，如影隨形。

　　是以天地有司過之神，依人所犯輕重，以奪人算。算減則貧耗，多逢憂患。人皆惡之，刑禍隨之。吉慶避之，惡星災之，算盡則死。

　　又有三台北斗神君，在人頭上，錄人罪惡，奪其紀算。又有三尸神，在人身中，每到庚申日，輒上詣天曹，言人罪過。月晦之日，竃神亦然。凡人有過，大則奪紀，小則奪算。其過大小，有數百事，欲求長生者，先須避之。

　　是道則進，非道則退，不履邪徑，不欺暗室，積德累功。慈心於物。忠孝友悌。正己化人，矜孤恤寡，敬老懷幼。昆蟲草木，猶不可傷。宜憫人之凶，樂人之善。濟人之急，救人之危，見人之得，如己之得，見人之失，如己之失。不彰人短，不衒己長。遏惡揚善，推多取少。受辱不怨，受寵若驚。施恩不求報，與人不追悔。

　　所謂善人，人皆敬之。天道佑之，福祿隨之，眾邪遠之，神靈衛之。所作必成，神仙可冀。欲求天仙者，當立一千三百善；欲求地仙者，當立三百善。

　　苟或非義而動。背理而行，以惡為能。忍作殘害，陰賊良善，暗侮君親。慢其先生，叛其所事。誑諸無識，謗諸同學。虛誣詐偽，攻訐宗親。剛強不仁，狠戾自用。是非不當，向背乖宜。虐下取功，諂上希旨。受恩不感，念怨不休。輕蔑天民，擾亂國政。賞及非義，刑及無辜。殺人取財，傾人取位。誅降戮服，貶正排賢。凌孤逼寡。棄法受賂。以直為曲，以曲為直。入輕為重。見殺加怒。知過不改，知善不為。自罪引他，壅塞方術。訕謗聖賢。侵凌道德。射飛逐走，發蟄驚棲。填穴覆巢，傷胎破卵。願人有失，毀人成功。危人自安，減人自益。以惡易好，以私廢公。竊人之能，蔽人之善。形人之醜，訐人之私。耗人貨財。離人骨肉，侵人所愛，助人為非。逞志作威，辱人求勝。敗人苗稼，破人婚姻。苟富而驕，苟免無恥。認恩推過，嫁禍賣惡。沽買虛譽，包貯險心。挫人所長，護己所短。乘威迫脅，縱暴殺傷。無故剪裁，非禮烹宰。散棄五穀，勞擾眾生。破人之家，取其財寶，決水放火，以害民居。紊亂規模，以敗人功。損人器物，以窮人用。見他榮貴，願他流貶。見他富有，願他破散。見他色美，起心私之。負他貨財，願他身死。干求不遂，便生咒恨。見他失便，便說他過，見他體相不具而笑之，見他才能可稱而抑之。埋蠱厭人，用藥殺樹。恚怒師傅，抵觸父兄。強取強求，好侵好奪。擄掠致富，巧詐求遷。賞罰不平，逸樂過節。苛虐其下，恐嚇於他。怨天尤人，訶風罵雨。鬥合爭訟，妄逐朋黨。用妻妾語，違父母訓。得新忘故，口是心非。貪冒於財，欺罔其上。造作惡語，讒毀平人。毀人稱直，罵神稱正。棄順效逆，背親向疏。指天地以證鄙懷，引神明而鑑猥事。施與後悔，假借不還。分外營求，力上施設。淫慾過度。心毒貌慈，穢食餧人，左道惑眾，短尺狹度，輕秤小升，以偽雜真，採取奸利。壓良為賤，謾驀愚人。貪婪無厭，咒詛求直。嗜酒悖亂，骨肉忿爭，男不忠良，女不柔順，不和其室，不敬其夫。每好矜誇，常行妒忌。無行於妻子，失禮於舅姑。輕慢先靈，違逆上命。作為無益，懷挾外心。自咒咒他，偏憎偏愛。越井越竃，跳食跳人。損子墮胎。行多隱僻，晦臘歌舞，朔旦號怒，對北涕唾及溺，對竃吟詠及哭。又以竃火燒香，穢柴作食，夜起裸露，八節行刑。唾流星，指虹霓，輒指三光，久視日月。春月燎獵，對北惡罵，無故殺龜打蛇。

　　如是等罪，司命隨其輕重，奪其紀算，算盡則死，死有餘責，乃殃及子孫。又諸橫取人財者，乃計其妻子家口以當之，漸至死喪，若不死喪，則有水火盜賊，遺亡器物，疾病口舌諸事，以當妄取之值。又枉殺人者，是易刀兵而相殺也。取非義之財者，譬如漏脯救飢，鴆酒止渴，非不暫飽，死亦及之。

　　夫心起於善，善雖未為，而吉神已隨之，或心起於惡，惡雖未為，而凶神已隨之。

　　其有曾行惡事，後自改悔，諸惡莫作，眾善奉行，久久必獲吉慶，所謂轉禍為福也。

　　故吉人語善、視善、行善，一日有三善，三年天必降之福，凶人語惡、視惡、行惡，一日有三惡，三年天必降之禍，胡不勉而行之。

太上感應篇直講

【明義章第一】太上曰太上老君說道：：禍福無門，惟人自召人的禍福沒有門路，完全是由自己招來。。善惡之報善有善報，惡有惡報。，如影隨形就像人影緊跟著形體一樣，絕不差錯。

【示警章第二】是以天地有司過之神所以天地之間，有專管過錯的神明。，依人所犯輕重，以奪人算照犯罪的輕重，來削減年壽。人活百日叫一算。算減則貧耗不但年壽被減，而且罰他貧困損耗。，多逢憂患患難的事情紛至沓來。。人皆惡之大家都厭恨他，刑禍隨之刑罰禍害跟著而來。吉慶避之吉祥之事，沒有他的份兒。，惡星災之凶煞惡煞使他受災殃。，算盡則死到了年壽已減盡時，就是死期。。

【鑑察章第三】又有三台北斗神君三台神君掌金玉、祿位、土田；北斗神君掌延生、註死、禍、福，在人頭上，錄人罪惡，奪其紀算十二年叫一紀。又有三尸神，在人身中上尸神彭倨、中尸神彭質、下尸神彭矯，分居人體腦、胸、腹部，每到庚申日庚申日每六十天有一日，輒上詣天曹時常叫輒，進見叫詣，天曹管陽間善惡。，言人罪過檢舉人的罪過。月晦之日每月最後一天，竃神亦然灶神檢舉一家的罪過。。凡人有過，大則奪紀罪過大的削減十二歲紀也。，小則奪算罪過小的削減百日算也。其過大小，有數百事大小罪過，共有一百多種。，欲求長生者想延年益壽的人。，先須避之先要避免犯大小過錯。。

【積善章第四】是道則進合乎道義的事，應勇往直前去做。修道者，對於正道，亦應遵而修之，非道則退不合道義的事，做不得，更應懸崖勒馬而不為。修道者，對於邪道，應退而弗修。，不履邪徑不走入邪惡之路。，不欺暗室不明瞞，不暗騙。，積德累功力行好事，多積陽功陰德。。慈心於物發慈悲心，愛護生物。。忠孝友悌盡忠國家，孝順父母，友愛兄弟姊妹。正己化人先端正自己，然後勸化他人，矜孤恤寡憐惜和救濟孤寡、無依靠之人。，敬老懷幼尊敬老人，愛恤他人的幼兒。昆蟲草木，猶不可傷猶：尚且。宜憫人之凶別人有不吉利事，應憐憫他，樂人之善高興別人做好事。。濟人之急別人有急需時，慨然濟助。，救人之危別人有危險時，立刻救他。，見人之得，如己之得，見人之失，如己之失人我一體，他人的得失，等於自己的得失。不彰人短不宣揚他人的缺點，不衒己長不誇耀自己的優點。遏惡揚善阻止惡事，表揚善事。，推多取少把多的讓給人，自己取少的。受辱不怨受人欺侮，不怨恨，受寵若驚受到寵愛，要看成像天上掉下來一般驚畏，並加緊積功德。。施恩不求報給人恩惠，不求報答。，與人不追悔施捨給人，沒有後悔。。

【善報章第五】所謂善人，人皆敬之大家都尊敬他。天道佑之上天會保佑他，福祿隨之應得福祿，不求自來。，眾邪遠之邪神凶星敬畏他，不敢相犯，神靈衛之眾神之靈處處保護他。。所作必成做任何事必定成功，神仙可冀可達成成神成仙的願望。欲求天仙者天仙形神俱妙、與道合真。，當立一千三百善；欲求地仙者地仙不饑不渴、寒暑不侵。，當立三百善。

【諸惡章第六】苟或非義而動如果對不正當的事動念頭。。背理而行違反道理做事，以惡為能做了壞事，反說自己能幹。。忍作殘害忍心殘殺人或物。，陰賊良善暗中加害好人，暗侮君親背後欺瞞元首或雙親。。慢其先生對老師傲慢。，叛其所事對自己的職務不盡責。。誑諸無識哄騙外行人。，謗諸同學誹謗同學。虛誣詐偽以不實冤枉好人，以假充真騙人，攻訐宗親挑剔同族親戚，攻其陰私。。剛強不仁氣質剛暴，無慈愛心。，狠戾自用性情凶狠乖戾，一意孤行，不聽善勸。是非不當以非為是，以是為非。，向背乖宜親近惡人歹事，遠離善人好事。。虐下取功為爭取功賞，不顧民間疾苦，諂上希旨為求得寵，不惜用盡欺巧方法拍馬屁、去迎合上峰的意思。。受恩不感接受別人恩惠，不感謝不報答。，念怨不休受別人欺辱，懷恨於心，念念不休。。輕蔑天民看不起百姓，不重視民情。，擾亂國政不為國為民，反而違法亂攪。賞及非義獎賞不義之人，刑及無辜刑罰無罪的人。殺人取財謀財害命，傾人取位用計謀使人丟官，然後乘機取而代之。誅降戮服殺死投誠降服的人，貶正排賢驅逐正人，排拒賢人。。凌孤逼寡凌辱孤兒，逼迫寡婦。。棄法受賂接受賄賂，不遵照法律處理事件。以直為曲，以曲為直是非曲直不明辨，只因賄賂瞎了眼。。入輕為重輕罪判重刑。。見殺加怒看到臨死的人，不哀憐，反而嗔怒他。知過不改不知廉恥，知善不為喪失天良。自罪引他自己的罪過，故意牽扯別人，壅塞方術把濟世養生的技藝，保密不公開。訕謗聖賢對聖賢譏笑又誹謗。侵凌道德迫害有道德的人。。射飛逐走射殺飛禽，趕捉走獸。，發蟄驚棲掘挖蟄虫，嚇驚棲鳥。。填穴覆巢毀損洞穴鳥巢，使虫鳥走獸無法居住，傷胎破卵傷害懷孕的動物弄破它們的蛋。。願人有失希望別人有過失。，毀人成功怕別人成功，百般破壞。危人自安使別人陷於危險境地，以求得自己的安穩，減人自益扣減別人財物，增加自己利益。。以惡易好用自己不好的，換取別人好的。，以私廢公為了圖謀私利，不惜妨害公益。。竊人之能偷取別人的技能，如作品、設計圖案、專利品等。，蔽人之善掩蔽別人的優點。。形人之醜宣揚別人的醜事。，訐人之私指摘別人的陰私秘密。。耗人貨財消耗或浪費別人的財物。離人骨肉搬弄是非，使人與至親反目分離，侵人所愛侵奪別人心愛的。，助人為非幫助別人為非作歹。逞志作威放縱意志，作威作福。，辱人求勝侮辱他人，以求自己勝利。。敗人苗稼損傷別人農作物。，破人婚姻破壞人家的婚姻。。苟富而驕取非分之財致富，不知行善反而驕奢，苟免無恥僥倖逃過刑罰或難關，竟還敢做出沒廉恥的事。認恩推過別人所做的恩德，硬說自己的功勞；自己有過犯，則推到別人身上。，嫁禍賣惡自己該受的災禍，自己的罪惡，移嫁他人。沽買虛譽不務實際，憑財勢奸巧爭得地位、獎賞等美名。，包貯險心包藏奸詐害人之心。挫人所長挫折別人才能，使人不能舒展。，護己所短掩飾自己短處，不肯認錯。。乘威迫脅仗著威勢，脅迫他人，順己之所為。，縱暴殺傷放縱暴戾心性，或縱容惡人殺傷人物生命。無故剪裁為了時髦而裁製衣著。，非禮烹宰為自己的口腹，宰殺動物烹煮來吃。。散棄五穀把養人的榖物，任意拋棄不珍惜，勞擾眾生勞役人民，擾害百姓。。破人之家，取其財寶使人破產，乘機取他的財寶，決水放火，以害民居破壞堤防或放起大火，造成別人家宅毀壞、生命死傷。。紊亂規模，以敗人功別人的事業具有規模，故意弄亂它，使之前功盡棄不能成功。損人器物，以窮人用損壞別人的器具物品，使他無法使用。見他榮貴，願他流貶看到別人榮華貴顯，希望他被降免。。見他富有，願他破散別人發財，希望他破產亡家。見他色美，起心私之看到他人妻女貌美，便起了邪淫之心。。負他貨財，願他身死欠人財物，希望他死，不必還債。干求不遂，便生咒恨非分的奢求，不能遂心，就咒罵懷恨他人。見他失便，便說他過人家有不如意時，就議論他平日的過錯。，見他體相不具而笑之見外貌醜怪的人，不憐憫，反而譏笑，見他才能可稱而抑之見人有才能，不稱讚反而貶抑他。埋蠱厭人暗地裡埋下蠱毒，用邪術妖法魘魅人，用藥殺樹用毒藥殺傷花草樹木。。恚怒師傅對老師懷恨、發怒、無禮之至。，抵觸父兄不孝雙親不敬兄姊。強取強求取求之間訴諸強權，不講情理法，好侵好奪喜歡用奸計暗取或恃強奪取。擄掠致富為求財富而擄人劫奪財物。，巧詐求遷不腳踏實地，以奸巧弄假的手段求得升遷。賞罰不平賞罰偏私，不公平，逸樂過節安逸享樂，放縱不節制。苛虐其下對部屬傭人，刻薄殘暴，恐嚇於他虛張聲勢，使人害怕。。怨天尤人不如意的事，一味怨尤，訶風罵雨風雨不調順，就訶責怒罵。。鬥合爭訟播弄是非，使人打鬥訴訟，從中取利，妄逐朋黨盲目加入不法的盟、幫、會、社隨聲附和。用妻妾語採納妻妾不合道理的話，違父母訓違背父母的教訓。。得新忘故喜新厭舊，口是心非偽君子。。貪冒於財貪污錢財，欺罔其上欺瞞上司。造作惡語捏造不利人的壞話，讒毀平人造謠毀謗平白無辜的人。毀人稱直毀壞別人的名譽和人格，自以為正直，罵神稱正污罵神明自以為公正。。棄順效逆離棄順天理的事，去效法逆天理的事，背親向疏背離至親骨肉，反而向外人獻殷勤。。指天地以證鄙懷存心不良，反叫天地做見證，引神明而鑑猥事做污穢事，請神明照察。施與後悔施捨財物後又懊悔，假借不還欠人財物不肯償還。分外營求不守本分，妄想鑽謀名利富貴。，力上施設把精力都放在奢侈豪華佈置。淫慾過度邪淫過分，縱慾不節。。心毒貌慈內心惡毒，外貌慈和。，穢食餧人把變質髒腐的食物，拿給人吃。，左道惑眾以妖法邪術迷惑大眾。，短尺狹度尺度不公，買入量長，賣出量短，輕秤小升秤升不平，賣出稱輕，買入稱重，以偽雜真以假貨摻雜在真貨內賣出。，採取奸利以不正當方法獲取利益。壓良為賤仗勢恃財強迫清白人家操守賤業，謾驀愚人欺騙愚笨的人。貪婪無厭對名利財勢貪得無厭。，咒詛求直對天地神祇咒詛，證明自己理直。嗜酒悖亂嗜酒如命的人，容易做出違反德性的事。，骨肉忿爭與家人怨忿爭執不忍讓，男不忠良男人不忠實、不行善。，女不柔順女人不溫柔和順。，不和其室丈夫不善待妻子，造成家庭失和，不敬其夫太太對丈夫不敬重。每好矜誇夫妻之間，說話往往誇張不實。，常行妒忌並且時常起嫉妒疑忌之心。。無行於妻子先生對妻子兒女有不得體的言行，失禮於舅姑媳婦對公公婆婆不孝敬。輕慢先靈對去世的父母祖宗，安葬時違禮制或祭祀不虔誠。，違逆上命違背長上的教令。。作為無益平日所作所為，盡是對個人社會國家無益的事，懷挾外心暗中懷有私心。自咒咒他心有怨恨，自咒又咒人，偏憎偏愛待人不公，偏袒自己喜歡的人，排斥自己討厭的人。越井越竃跨越水井或爐灶。，跳食跳人跳過食物或人身。。損子墮胎溺嬰打胎。行多隱僻行為不光明正大。，晦臘歌舞月底年終歌舞，會誤了正經事。，朔旦號怒每月初一及每天清晨怨恨氣惱而號哭，對北涕唾及溺面向北方，擤鼻涕、吐痰、大小便。，對竃吟詠及哭面向爐灶歌唱哭泣。又以竃火燒香用灶火點燃線香。，穢柴作食用污穢不潔淨之木柴燒飯菜，夜起裸露夜間起來赤身露體，八節行刑一年八大節氣：四立二分二至，施行刑罰。唾流星對流星吐口液，指虹霓手指彩虹，輒指三光，久視日月常常以手指日月星，以眼注視日月。。春月燎獵春季燒山林獵捕走獸。，對北惡罵向北方口出惡言。，無故殺龜打蛇無緣無故，殺傷龜蛇。。

【惡報章第七】如是等罪就是諸惡章所列一七０項之罪。，司命隨其輕重司命之神按罪之大小。，奪其紀算，算盡則死，死有餘責重罪奪其死，尚抵不過罪惡，乃殃及子孫就由子孫承當災禍之報。又諸橫取人財者利用惡勢力或其他不正當手段，逼取別人的金銀財寶。，乃計其妻子家口以當之橫取的人，災禍抵消有餘者，便由他的妻子家人擔當。，漸至死喪或以死喪之災消禍，若不死喪，則有水火盜賊，遺亡器物，疾病口舌諸事如僥倖不死，便有水災、火難、盜搶、賊偷、遺失用具、疾病、官司、口角等報應，以當妄取之值報應輕重，恰好與橫取他人錢財的價值相等。。又枉殺人者逞貪或任性冤枉殺人。，是易刀兵而相殺也正是換刀兵之災相報，難逃一死。取非義之財者奪取不義之財，譬如漏脯救飢，鴆酒止渴就像吃有毒的肉脯充飢，飲有毒的酒解渴，非不暫飽，死亦及之不但不能暫時果腹，緊接著就喪失了性命。

【指微章第八】夫心起於善，善雖未為，而吉神已隨之，或心起於惡，惡雖未為，而凶神已隨之念頭動於善或惡，吉凶便已決定。

【悔過章第九】其有曾行惡事曾經為非作歹，後自改悔以後覺醒改悔，諸惡莫作勿以惡小而為，眾善奉行勿以善小不為，久久必獲吉慶，所謂轉禍為福也過而能改，善莫大焉；放下屠刀，立地成佛。並非古人之虛言。。

【力行章第十】故吉人語善、視善、行善，一日有三善，三年天必降之福下功夫從口講、眼觀、行動三樣開始，凶人語惡、視惡、行惡，一日有三惡，三年天必降之禍，胡不勉而行之為什麼不勉力實行感應篇呢？。

　　後語

　　美國優秀小學老師隆．克拉克（Ron Clark），將自身教學經驗歸納為五十五條，並寫成《The Essential 55》（中文譯本為《教育的五十五個細節》，或《優秀是教出來的》）一書，暢銷全美超過百萬冊。無論孩子們過去成績、操行如何，隆．克拉克運用這五十五條準則，都能把每一位教導為優等生，成績斐然。為此，他不僅獲得全美最佳教師獎，且受美國總統召見三次！

　　靜心觀察，隆．克拉克的五十五條法則，幾乎皆是從小受教於祖母的生活教育。而儒之《弟子規》與佛之《十善業道》，內涵比之更為豐富深廣，無庸置疑。然崇尚西方文化以為先進者，亦可藉此省思，即如高呼科技、人權之超級強國，也全然肯定了倫理道德教育不可或缺的真實價值。

　　然此書因版權著作之限制，我等無法大量流通印贈，同修若有興趣，可於各地書局，如「北京讀書人文化藝術有限公司」等處購得中、英文本，以為參考。期盼同修皆能深刻認知，化解衝突矛盾、促進世界和平，自行化他，均須以《弟子規》與《十善業道》為根基，方能獲得真實成就。

生活在感恩的世界

LIVING IN A GRATEFUL WORLD

感激斥責你的人

因為他助長了你的定慧

Be grateful to those who have denounced you,

for they have increased your wisdom and concentration.

感激絆倒你的人

因為他強化了你的能力

Be grateful to those who have made you stumble,

for they have strengthened your ability.

感激遺棄你的人

因為他教導了你應自立

Be grateful to those who have abandoned you,

for they have taught you to be independent.

感激鞭打你的人

因為他消除了你的業障

Be grateful to those who have hit you,

for they have reduced your karmic obstacles.

感激欺騙你的人

因為他增進了你的見識

Be grateful to those who have deceived you,

for they have deepened your insight.

感激傷害你的人

因為他磨鍊了你的心志

Be grateful to those who have hurt or harmed you,

for they have reinforced your determination.

感激所有使你堅定成就的人

Be grateful to those who have made you

Firm & Resolute

And helped in your Achievenment.